ddrg/super_eurlex huggingface dataset:
Komission asetus (ETY) N:o 1323/86, annettu 5 päivänä toukokuuta 1986, tuottajaryhmittymien hyväksymisestä humala-alalla annetun asetuksen (ETY) N:o 1351/72 muuttamisesta



Virallinen lehti nro L 117 , 06/05/1986 s. 0012 - 0012

Suomenk. erityispainos Alue 3 Nide 20 s. 0201

Ruotsink. erityispainos Alue 3 Nide 20 s. 0201



KOMISSION ASETUS (ETY) N:o 1323/86, annettu 5 päivänä toukokuuta 1986, tuottajaryhmittymien hyväksymisestä humala-alalla annetun asetuksen (ETY) N:o 1351/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(), sellaisena kuin se on viimeksi muutettuna 31 päivänä joulukuuta 1985 annetulla neuvoston asetuksella (ETY) N:o 3800/85(), ja erityisesti sen 7 artiklan 5 kohdan, sekä katsoo, että humala-alan yhteisestä markkinajärjestelystä annetun asetuksen muuttamisesta 26 päivänä marraskuuta 1985 annetussa neuvoston asetuksessa (ETY) N:o 3332/85() on muutettu asetuksen (ETY) N:o 1696/71 7 artiklaa erityisesti sen vuoksi, että tuottajaryhmittymille olisi sallittua käyttää tukea, ei ainoastaan sellaisten toimenpiteiden toteuttamiseen, jotka mahdollistavat tarjonnan keskittämisen ja edistävät sen vakauttamista koko ryhmittymän jäsenten tuotannon kaupan pitämisen avulla, vaan myös sellaisten toimenpiteiden toteuttamiseen, joilla tämä tuotanto pyritään mukauttamaan markkinoiden vaatimuksiin ja joilla sitä pyritään edistämään; tämän vuoksi on tarpeen mukauttaa komission asetus (ETY) N:o 1351/72(), joka sisältää kyseisen 7 artiklan soveltamissäännöksiä, tässä asetuksessa säädetyt toimenpiteet ovat humala-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen 1351/72 1 artiklan 1 kohdan b alakohdan cc alakohdassa sanojen "markkinoiden vakauttamiseksi" jälkeen seuraavat sanat: "sekä markkinoiden vaatimuksiin mukautumiseksi ja tuotannon edistämiseksi". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 1986. Komission puolesta Frans ANDRIESSEN Varapuheenjohtaja () EYVL N:o L 175, 4.8.1971, s. 1 () EYVL N:o L 367, 31.12.1985, s. 32 () EYVL N:o L 318, 29.11.1985, s. 1 () EYVL N:o L 148, 30.6.1972, s. 13
Komission asetus (ETY) N:o 768/87, annettu 18 päivänä maaliskuuta 1987, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta



Virallinen lehti nro L 077 , 19/03/1987 s. 0034 - 0035

Suomenk. erityispainos Alue 3 Nide 22 s. 0241

Ruotsink. erityispainos Alue 3 Nide 22 s. 0241



KOMISSION ASETUS (ETY) N:o 768/87, annettu 18 päivänä maaliskuuta 1987, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 231/87(2), ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksessa (ETY) N:o 2730/81(3), sellaisena kuin se on viimeksi muutettuna asetuksella (ETY) N:o 3393/86(4), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun, komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2730/81 liitteessä oleva tarjouskilpailuja avaavien toimielinten luettelo Angolan, Kuwaitin ja Venezuelan osalta seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1987. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 25, 28.1.1987, s. 3 (3) EYVL N:o L 272, 26.9.1981, s. 25 (4) EYVL N:o L 311, 6.11.1986, s. 16
Neuvoston asetus (ETY) N:o 943/87, annettu 30 päivänä maaliskuuta 1987, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta



Virallinen lehti nro L 090 , 02/04/1987 s. 0001 - 0001

Suomenk. erityispainos Alue 3 Nide 23 s. 0084

Ruotsink. erityispainos Alue 3 Nide 23 s. 0084



NEUVOSTON ASETUS (ETY) N:o 943/87, annettu 30 päivänä maaliskuuta 1987, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1985/86(), ja erityisesti sen 6 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 1417/78(), sellaisena kuin se on viimeksi muutettuna asetuksella (ETY) N:o 2026/82(), 3 artiklassa säädetään mahdollisuudesta tietyissä tapauksissa määrittää maailmanmarkkinahinta kolmansista maista maahantuotavien kilpailevien tuotteiden hinnan perusteella; nämä tuotteet valitaan siten, että niiden ravintoarvo vastaa dehydratoitujen rehujen ravintoarvoa; siirryttäessä ravintoarvojen vastaavuudesta hintoihin on otettava huomioon kaikki kilpailevat tuotteet, sekä maahantuodut että muut, jotta hinta vastaisi mahdollisimman hyvin todellista tilannetta maailmanmarkkinoilla; tämän vuoksi asetus (ETY) N:o 1417/78 olisi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1417/78 seuraavasti: 1) Poistetaan 3 artiklan ilmaisu "kolmansista maista maahantuotujen". 2) Korvataan 4 artiklan 2 kohta seuraavasti: "2. Komissio määrittää 3 artiklassa tarkoitetuille kilpaileville tuotteille, jos ne on maahantuotu kolmansista maista, maailmanmarkkinoiden keskihinnan Rotterdamiin toimitetulle rakeistetulle irtotavaralle, jonka laatu määritetään. Komissio tekee tarvittavat tarkistukset tarjouksiin ja hintoihin, jotka eivät täytä näitä edellytyksiä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1987. Neuvoston puolesta Puheenjohtaja P. DE KEERSMAEKER () EYVL N:o L 142, 30.5.1978, s. 1 () EYVL N:o L 171, 28.6.1986, s. 4 () EYVL N:o L 171, 28.6.1978, s. 1 () EYVL N:o L 218, 27.7.1982, s. 2
Komission asetus (ETY) N:o 1165/87, annettu 28 päivänä huhtikuuta 1987, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta



Virallinen lehti nro L 112 , 29/04/1987 s. 0029 - 0029

Suomenk. erityispainos Alue 3 Nide 23 s. 0125

Ruotsink. erityispainos Alue 3 Nide 23 s. 0125



KOMISSION ASETUS (ETY) N:o 1165/87, annettu 28 päivänä huhtikuuta 1987, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(), sellaisena kuin se on viimeksi muutettuna asetuksella (ETY) N:o 3790/85(), ja erityisesti sen 7 a artiklan, sekä katsoo, että komission asetuksen (ETY) N:o 2409/86(), sellaisena kuin se on viimeksi muutettuna asetuksella (ETY) N:o 1093/87(), 1 artiklassa vahvistetaan päivä, jona interventioelimen myyntiin saattaman voin on saavuttava varastoon; ohjelman jatkamisen mahdollistamiseksi tätä päivää olisi lykättävä; tämän vuoksi toimijoille tarjotut saatavilla olevat määrät ovat rasvapitoisuuksiltaan erilaisia; ostettua voita denaturoitaessa olisi suotavaa saattaa myytäväksi ainoastaan voita, jonka rasvapitoisuus on alle 82 prosenttia, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2409/86 1 artikla seuraavasti: - korvataan päivämäärä "1 päivää tammikuuta 1984" päivämäärällä "1 päivää heinäkuuta 1984", - lisätään toinen alakohta seuraavasti: "Sovellettaessa IV a osastoa myydään ainoastaan voita, jonka rasvapitoisuus on alle 82 prosenttia." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 1987. Komission puolesta Frans ANDRIESSEN Varapuheenjohtaja () EYVL N:o L 169, 18.7.1968, s. 1 () EYVL N:o L 367, 31.12.1985, s. 5 () EYVL N:o L 208, 31.7.1986, s. 29 () EYVL N:o L 106, 22.4.1987, s. 14
KOMISSION ASETUS (ETY) N:o 1413/87, annettu 22 päivänä toukokuuta 1987, muiden eläinten kuin vasikoiden rehuksi tarkoitetun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta



Virallinen lehti nro L 135 , 23/05/1987 s. 0015 - 0015

Suomenk. erityispainos Alue 3 Nide 23 s. 0149

Ruotsink. erityispainos Alue 3 Nide 23 s. 0149



KOMISSION ASETUS (ETY) N:o 1413/87, annettu 22 päivänä toukokuuta 1987, muiden eläinten kuin vasikoiden rehuksi tarkoitetun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 7 artiklan 5 kohdan, sekä katsoo, että muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annetulla komission asetuksella (ETY) N:o 368/77(), sellaisena kuin se on viimeksi muutettuna asetuksella (ETY) N:o 1029/87(), myyntiin tarjotun rasvattoman maitojauheen käytettävät määrät ovat tällä hetkellä rajoitetut; tämä tilanne saattaa aiheuttaa tiettyä keinottelua muiden eläinten kuin vasikoiden rehuksi tarkoitetun rasvattoman maitojauheen myynnistä määritettyyn hintaan 2 päivänä maaliskuuta 1977 annetun komission asetuksen (ETY) N:o 443/77(), sellaisena kuin se on viimeksi muutettuna asetuksella (ETY) N:o 1029/87, suhteen; tällaisen keinottelun estämiseksi on tarpeen korottaa sekä vähimmäishinnan ylitystä että ostohintaa, jotka on vahvistettu tässä järjestyksessä kahdessa viimeksi mainitussa asetuksessa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 368/77 9 artiklan 6 kohdassa määrä "1,5 ECUa" määrällä "20 ECUa". 2. Korvataan asetuksen (ETY) N:o 443/77 2 artiklan 2 kohdan b alakohdassa määrä "1,5 ECUa" määrällä "20 ECUa". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1987. Komission puolesta Frans ANDRIESSEN Varapuheenjohtaja () EYVL N:o L 148, 28.6.1968, s. 13 () EYVL N:o L 78, 20.3.1987, s. 1 () EYVL N:o L 52, 24.2.1977, s. 19 () EYVL N:o L 97, 10.4.1987, s. 26 () EYVL N:o L 58, 3.3.1977, s. 16
KOMISSION ASETUS (ETY) N:o 2137/87, annettu 20 päivänä heinäkuuta 1987, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta



Virallinen lehti nro L 200 , 21/07/1987 s. 0008 - 0008

Suomenk. erityispainos Alue 3 Nide 24 s. 0025

Ruotsink. erityispainos Alue 3 Nide 24 s. 0025



KOMISSION ASETUS (ETY) N:o 2137/87, annettu 20 päivänä heinäkuuta 1987, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on viimeksi muutettuna asetuksella (ETY) N:o 3127/86(), ja erityisesti sen 3 artiklan 7 kohdan, sekä katsoo, että komission asetuksen (ETY) N:o 3540/85(), sellaisena kuin se on viimeksi muutettuna asetuksella (ETY) N:o 729/87(), 6 artiklassa säädetään markkinointivuosille 1985/1986 ja 1986/1987 erityissäännöksistä, jotka koskevat vähimmäishinnalla tehtyä ostoa koskevan todistuksen toimittamista ja edellytyksiä, joita on noudatettava lupiinin siementen osalta, jotta ne hyväksytään makeiksi lupiineiksi; näiden säännösten voimassaoloa olisi pidennettävä yhdellä markkinointivuodella ilmenevien ongelmien täydelliseksi selvittämiseksi, asetuksen (ETY) N:o 3540/85 12 ja 17 artiklassa säädetään eri tavoista, joilla hyväksytty käyttäjä voi lähettää ennakolta vahvistettavan tuen todistusta koskevan hakemuksen tai tunnistamishakemuksen, kuten kirjeitse, sähkeellä tai teleksillä; telekopio on lisättävä näihin lähetystapoihin, kuten on jo tehty muilla aloilla, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3540/85 seuraavasti: 1) Korvataan 6 artiklan 4 kohdan toisessa alakohdassa ja 6 kohdan toisessa ja kolmannessa alakohdassa ilmaisu "1985/1986 ja 1986/1987" ilmaisulla "1985/1986, 1986/1987 ja 1987/1988". 2) Korvataan 12 artiklan 1 kohdan 1 alakohdan ja 17 artiklan 1 kohdassa ilmaisu "kirjeitse, sähkeellä tai teleksillä" ilmaisulla "kirjeitse, sähkeellä, teleksillä tai telekopiona". Korvataan 12 artiklan 3 kohdan b alakohdan ilmaisu "kirjeitse tai teleksillä" ilmaisulla "kirjeitse, teleksillä tai telekopiona". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Edellä 1 artiklan 1 kohtaa sovelletaan 1 päivästä heinäkuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1987. Komission puolesta Varapuheenjohtaja Frans ANDRIESSEN ()()()() () EYVL N:o L 162, 12.6.1982, s. 28 () EYVL N:o L 292, 16.10.1986, s. 1 () EYVL N:o L 342, 19.12.1985, s. 1 () EYVL N:o L 71, 14.3.1987, s. 16
Neuvoston asetus (ETY) N:o 2276/87, annettu 23 päivänä heinäkuuta 1987, puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta



Virallinen lehti nro L 209 , 31/07/1987 s. 0005 - 0005

Suomenk. erityispainos Alue 3 Nide 24 s. 0034

Ruotsink. erityispainos Alue 3 Nide 24 s. 0034



NEUVOSTON ASETUS (ETY) N:o 2276/87, annettu 23 päivänä heinäkuuta 1987, puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti siihen liitetyssä puuvillaa koskevassa pöytäkirjassa N:o 4, sellaisena kuin se on muutettuna Espanjan ja Portugalin liittymisasiakirjaan liitetyllä pöytäkirjalla N:o 14, olevan 9 kohdan, ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87() ja erityisesti sen 2 artiklan 3 kohdan, ottaa huomioon komission ehdotuksen, sekä katsoo, että on tarpeen määrittää asetuksen (ETY) N:o 1964/87 2 artiklassa tarkoitettu kerroin taatun enimmäismäärän järjestelmän soveltamiseen perustuvan puuvillan tuen määrän vähennyksen vahvistamiseksi; tämän kertoimen määrittämistä koskevien sääntöjen on oltava asetuksessa (ETY) N:o 2169/81(), sellaisena kuin se on viimeksi muutettuna asetuksella (ETY) N:o 3128/86(), ON ANTANUT TÄMÄN ASETUKSEN: 1 artikla Muutetaan asetus (ETY) N:o 2169/81 seuraavasti: 1) Korvataan 7 artiklan 2 kohta seuraavasti: "2. Asetuksen (ETY) N:o 1964/87 2 artiklan 2 kohdassa tarkoitetussa tapauksessa tuen määrän vähennyksen on vastattava yhtä prosenttia kohdehinnasta jokaiselta taatun enimmäismäärän ylittävältä 15 000 tonnin tuotantoerältä, jonka arvioitu tuotanto ylittää tai saavuttaa." 2) Korvataan 8 artikla seuraavasti: "8 artikla Ennen kunkin markkinointivuoden alkua on määritettävä 11 artiklan 1 kohdassa säädettyä menettelyä noudattaen ja satoarviot huomioon ottaen asetuksen (ETY) N:o 1964/87 2 artiklan 2 kohdassa tarkoitettu puuvillan arvioitu tuotanto. Näiden arvioiden laatimiseksi otetaan käyttöön kylvettyjen alojen ilmoitusjärjestelmä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1987. Neuvoston puolesta Puheenjohtaja K. E. TYGESEN ()()() () EYVL N:o L 184, 3.7.1987, s. 14 () EYVL N:o L 211, 31.7.1981, s. 2 () EYVL N:o L 292, 16.10.1986, s. 2
Komission asetus (ETY) N:o 2656/87, annettu 1 päivänä syyskuuta 1987, sisäisestä jalostusmenettelystä annetun neuvoston asetuksen (ETY) N:o 1999/85 7 artiklan soveltamisesta



Virallinen lehti nro L 251 , 02/09/1987 s. 0013 - 0013

Suomenk. erityispainos Alue 2 Nide 4 s. 0254

Ruotsink. erityispainos Alue 2 Nide 4 s. 0254



KOMISSION ASETUS (ETY) N:o 2656/87, annettu 1 päivänä syyskuuta 1987, sisäisestä jalostusmenettelystä annetun neuvoston asetuksen (ETY) N:o 1999/85 7 artiklan soveltamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sisäisestä jalostusmenettelystä 16 päivänä heinäkuuta 1985 annetun neuvoston asetuksen (ETY) N:o 1999/85(1) ja erityisesti sen 31 artiklan, sekä katsoo, että asetuksen (ETY) N:o 1999/85 7 artiklassa säädetään mahdollisuudesta määrittää muita kuin mainitun asetuksen 6 artiklassa tarkoitettuja tapauksia, joissa taloudellisia edellytyksiä pidetään täytettyinä, kauppapoliittisista syistä olisi taloudellisia edellytyksiä pidettävä täytettyinä makaroni- eli durumvehnän osalta, jos sen valmistuksessa saatavat makaronivalmisteet on tarkoitus viedä Amerikan yhdysvaltoihin luovutettaviksi siellä kulutukseen, makaroni- eli durumvehnän korvaamista vastaavilla tuotteilla koskevasta kiellosta poikkeamisesta 1 päivänä syyskuuta 1987 annetussa komission asetuksessa N:o 2657/87(2) säädetään "Certificate for IPR exports of pasta to the USA" -todistuksen käytöstä, jotta makaroni- eli durumvehnän korvaamisen vastaavilla tuotteilla mahdollistavan jalostusluvan haltija voi esittää todisteen siitä, että makaronivalmisteet luovutetaan kulutukseen Amerikan yhdysvalloissa, mainittuja menettelysääntöjä on sovellettava myös käytettäessä sisäistä jalostusmenettelyä ilman korvaamista vastaavilla tuotteilla, ja tässä asetuksessa säädetyt toimenpiteet ovat taloudellisesti vaikuttavia tullimenettelyjä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1999/85 7 artiklaa sovellettaessa pidetään taloudellisia edellytyksiä täytettyinä yhteisen tullitariffin alanimikkeeseen 10.01 B II kuuluvan makaroni- eli durumvehnän osalta, jos sisäiset jalostustoiminnot koskevat valmistamista yhteisen tullitariffin alanimikkeiden 19.03 A ja 19.03 B makaronivalmisteiksi, jotka on tarkoitus viedä Amerikan yhdysvaltoihin kulutukseen luovutettaviksi. 2 artikla Asetuksen (ETY) N:o 2657/87 2 artiklan 2 kohtaa ja 3-6 artiklaa sovelletaan soveltuvin osin, jos tämän asetuksen 1 artiklassa tarkoitetut jalostustoiminnot suoritetaan korvaamatta makaroni- eli durumvehnää vastaavilla tuotteilla. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä syyskuuta 1987. Komission puolesta Willy DE CLERCQ Komission jäsen (1) EYVL N:o L 188, 20.7.1985, s. 1 (2) EYVL N:o L 251, 2.9.1987, s. 14
Neuvoston asetus (ETY) N:o 2998/87, annettu 5 päivänä lokakuuta 1987, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 285 , 08/10/1987 s. 0001 - 0001

Suomenk. erityispainos Alue 3 Nide 24 s. 0160

Ruotsink. erityispainos Alue 3 Nide 24 s. 0160



NEUVOSTON ASETUS (ETY) N:o 2998/87, annettu 5 päivänä lokakuuta 1987, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), 5 c artiklalla käyttöön otetun lisämaksujärjestelmän mukaisesti säädetään, että lisämaksu maksetaan kaikesta maidosta ja/tai maitoa vastaavasta tuotteesta, jonka määrät ylittävät viitemäärän; saadun kokemuksen perusteella jotkut tuottajat eivät aio käyttää kokonaisuudessaan yksikkökohtaista viitemääräänsä 12 kuukauden ajanjakson aikana; jäsenvaltioille olisi annettava lupa antaa kyseisen 12 kuukauden ajanjaksoksi muiden tuottajien käytettäväksi viitemäärät, joita niihin oikeutetut tuottajat eivät käytä, ja mainitut luovuttamiset voidaan rajata tiettyihin tuottajaryhmiin ottaen huomioon maidontuotannon rakenteet, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 804/68 5 c artiklaan kohta seuraavasti: "1 a. Jäsenvaltiot voivat sallia jokaisen 12 kuukauden ajanjakson alussa ja sen kestoaikana sellaisen yksikkökohtaisen viitemäärän osan luovuttamisen väliaikaisesti, jota siihen oikeutettu tuottaja ei käytä. Jäsenvaltiot voivat rajata luovuttamiset tiettyihin tuottajaryhmiin ottaen huomioon maidontuotannon rakenteen asianomaisilla keräilyalueilla tai -vyöhykkeillä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan lisämaksujärjestelmän kolmannesta soveltamisajanjaksosta alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 5 päivänä lokakuuta 1987. Neuvoston puolesta Puheenjohtaja N. WILHJELM ()()()() () EYVL N:o C 231, 29.8.1987, s. 5 () Lausunto annettu 18 päivänä syyskuuta 1987. () EYVL N:o L 148, 28.6.1968, s. 13 () EYVL N:o L 78, 20.3.1987, s. 1